				

2

	                                                                                            PRITARTA
							         Biržų rajono savivaldybės tarybos
							        2021 m. kovo 26 d. sprendimu Nr. T-85 



[image: ]
BIRŽŲ RAJONO SAVIVALDYBĖS KONTROLĖS IR AUDITO TARNYBA


	BIRŽŲ RAJONO SAVIVALDYBĖS KONTROLĖS IR AUDITO TARNYBOS 2020 METŲ VEIKLOS
 ATASKAITA




2021 m. kovo 26 d.




















TURINYS

SANTRAUKA...........................................................................................................................3
BENDROS NUOSTATOS.....................................................................................................   5
KONTROLĖS IR AUDITO TARNYBOS VEIKLA................................................................6
KONTROLĖS IR AUDITO TARNYBOS IŠTEKLIAI............................................................7
ŽMOGIŠKIEJI IŠTEKLIAI...........................................................................................7
PROFESINIS TOBULĖJIMAS.....................................................................................7
FINANSINIAI DUOMENYS........................................................................................8
2020 METŲ VEIKLOS REZULTATAI....................................................................................8
AUDITŲ TIKSLAI IR EIGA.........................................................................................8
2020 METAIS ATLIKTI AUDITAI..............................................................................9
AUDITŲ REZULTATAI, JŲ POVEIKIS IR POAUDITINĖ VEIKLA......................10
IŠVADOS, PATEIKTOS SAVIVALDYBĖS TARYBAI...........................................11
VEIKLOS PRIORITETINĖS KRYPTYS................................................................................12
	1 priedas........................................................................................................................14
	2 priedas .......................................................................................................................16






















	[bookmark: _Hlk3794981]SANTRAUKA



	Biržų rajono savivaldybės Kontrolės ir audito tarnybos (toliau – Kontrolės ir audito tarnyba) 2020 metų veiklos ataskaita (toliau – Ataskaita) parengta vykdant Lietuvos Respublikos vietos savivaldos įstatymo 27 straipsnio 9 dalies 15 punktą, skirta Biržų rajono savivaldybės tarybai, kuriai esame atskaitingi, ir rajono gyventojams pristatyti per metus nuveiktus darbus. Nuolatinis mūsų siekis – profesionaliai ir objektyviai įvertinti, ar teisėtai, efektyviai, ekonomiškai, rezultatyviai valdomas bei naudojamas Savivaldybės turtas ir patikėjimo teise valdomas valstybės turtas, kaip vykdomas Savivaldybės biudžetas ir naudojami kiti piniginiai ištekliai bei pateikti objektyvią informaciją Savivaldybės tarybai ir visuomenei. Viena svarbiausių mūsų veiklos užduočių yra skatinti viešojo sektoriaus atskaitingumą, į rezultatus ir žmonių poreikius orientuotą valdymą, finansų bei turto valdymo ir kontrolės sistemų pažangą. 
	Atsižvelgus į nekilnojamojo turto valdymo, naudojimo ir disponavimo problemas ir suprasdami, kad nekilnojamasis turtas, kurį valdo, naudoja ir disponuoja savivaldybės, yra priemonė savivaldybių funkcijoms atlikti ir gyventojų poreikiams tenkinti, 2019 m. rugsėjo 12 d. sudarėme bendradarbiavimo sutartį su Valstybės kontrolę dėl tarpusavio pagalbos ir profesinio bendradarbiavimo stiprinimo atliekant nekilnojamojo turto veiklos auditą, kurį įtraukėme į 2020 m. Kontrolės ir audito tarnybos veiklos planą.
[bookmark: _Hlk508120692]	Įgyvendindami 2020 m. Kontrolės ir audito tarnybos veiklos planą, 2020 metais atlikome vieną finansinį (teisėtumo) auditą, du veiklos auditus, pradėjome UAB ,,Biržų vandenys“ 2017–2020 m. I ketv. veiklos auditą ir 2020 metų Savivaldybės biudžeto vykdymo, Savivaldybės konsoliduotųjų ataskaitų rinkinių, Savivaldybės lėšų ir turto valdymo, naudojimo ir disponavimo jais auditą. Užbaigę auditus, surašėme audito ataskaitas ir pateikėme audituotiems subjektams, Savivaldybės tarybai, Savivaldybės merui ir Administracijos direktoriui. 
Savivaldybės tarybai pateikėme audito išvadą dėl Biržų rajono savivaldybės 2019 m. konsoliduotųjų finansinių ataskaitų rinkinio, savivaldybės biudžeto vykdymo ir turto naudojimo. Pateikėme išvadą dėl Biržų rajono savivaldybės galimybių paimti trumpalaikę paskolą iš Lietuvos Respublikos finansų ministerijos bei dėl Biržų rajono savivaldybės galimybės suteikti garantiją UAB Biržų autobusų parkui. 
Atlikome du patikrinimus pagal Lietuvos Respublikos specialiųjų tyrimo tarnybos pateiktus teiginius, susijusius su UAB Biržų autobusų parku. Patikrinimo aktus pateikėme Savivaldybės merui, Savivaldybės administracijos direktoriui, UAB Biržų autobusų parko direktoriui, Lietuvos Respublikos specialiųjų tyrimų tarnybai.
2020 metais Savivaldybės administracijai ir kitoms audituotoms įstaigoms pateikėme 62 rekomendacijas, ką reiktų keisti, kad netinkamos veiklos atvejai būtų ištaisyti ir nesikartotų. Rekomendacijų įgyvendinimas parodo audituotos įstaigos vadovo požiūrį ir siekį efektyvinti, tobulinti veiklą. Šiuo metu  stebime 50 rekomendacijų, pateiktų 2016–2020 metais, įgyvendinimą, iš jų: iš dalies įgyvendinta – 2, įgyvendinama, kurių terminas pratęstas – 22, įgyvendinama – 26. Dvi rekomendacijos nebeaktualios, kurių stebėseną 2020 m. nutraukėme.
Siekdami didesnio ir greitesnio audito poveikio, didiname mūsų veiklos atvirumą visuomenei, rezultatų sklaidą. Visas audito ataskaitas ir išvadas paskelbėme Savivaldybės interneto svetainėje www.birzai.lt. Už Tarnybos veiklą atsiskaitome Savivaldybės tarybai, Kontrolės komitetui, bendradarbiaujame su Meru, Savivaldybės administracija, Valstybės kontrole, Savivaldybių kontrolierių asociacija, kolegomis, atliekančiais viešojo sektoriaus auditą, kitais viešojo sektoriaus subjektais. 2020 metais su partneriais bendruose renginiuose, kurie dažniausiai vyko nuotoliniu būdu, ieškojome būdų, kaip didinti audito poveikį, kėlėme kvalifikaciją, tvarkėme įstaigos reikalus, Savivaldybės tarybai pateikėme Kontrolės ir audito tarnybos 2019 metų veiklos ataskaitą, parengėme ir, suderinę su Savivaldybės tarybos Kontrolės komitetu, patvirtinome 2021 metų veiklos planą.
Bendravimas, bendradarbiavimas,  kvalifikacijos tobulinimas, dalijimasis patirtimi su kitų savivaldybių kolegomis, Valstybės kontrolės specialistais, darbas su naujomis metodikomis – tai tos veiklos erdvės, kur nuolat tobulėjame, kaupiame patirtį, žinias ir visa  tai pritaikome kasdienėje veikloje. Priimame rajono gyventojus, išklausome jų nuomonę, tiriame skundus, prašymus, dalyvaujame posėdžiuose, pasitarimuose ir pasisakome savo kompetencijos klausimais. 
Vadovaujantis Vietos savivaldos įstatymo 27 straipsnio 9 dalies 15 punktu, Kontrolės ir audito tarnybos ataskaita (toliau – Ataskaita) skelbiama Biržų rajono savivaldybės interneto svetainėje www.birzai.lt. 












	[bookmark: _Hlk3795614]BENDROSIOS NUOSTATOS



Kontrolės ir audito tarnyba – Savivaldybės tarybai atskaitinga biudžetinė įstaiga, prižiūrinti, ar teisėtai, efektyviai, ekonomiškai ir rezultatyviai valdomas ir naudojamas savivaldybės turtas bei patikėjimo teise valdomas valstybės turtas, kaip vykdomas savivaldybės biudžetas ir naudojami kiti piniginiai ištekliai.
Kontrolės ir audito tarnybos kompetenciją apibrėžia Lietuvos Respublikos vietos savivaldos įstatymas, Biržų rajono savivaldybės Kontrolės ir audito tarnybos nuostatai  ir kiti teisės aktai.
Kontrolės ir audito tarnyba – biudžetinė įstaiga, 1997 metais įregistruota Juridinių asmenų registre,  turinti savo antspaudą su pavadinimu ir Savivaldybės herbu ir atliekanti jai įstatymais priskirtas viešojo administravimo funkcijas.  Kontrolės ir audito tarnybai nuo 2016 rugpjūčio 26 d. vadovauja Savivaldybės kontrolierė Žaneta Eriksonienė.
Biržų rajono savivaldybės kontrolės ir audito tarnybos 2020 metų veiklos ataskaita parengta vykdant Lietuvos Respublikos vietos savivaldos įstatymą, Biržų rajono savivaldybės tarybos veiklos reglamentą, Biržų rajono savivaldybės kontrolės ir audito tarnybos nuostatų reikalavimus ir 2020 metų veiklos planą.
Tarnyba siekia, kad visi Savivaldybės viešojo administravimo subjektai laikytųsi įstatymų, tinkamo ir efektyvaus Savivaldybės biudžeto lėšų ir turto naudojimo, kad būtų tobulinama Savivaldybės sektoriaus finansų valdymo sistema. 
Tarnybos veiklos ataskaita yra skirta Biržų rajono savivaldybės (toliau – Savivaldybė) tarybai, kuriai Tarnyba yra atskaitinga, audituojamiems subjektams ir Savivaldybės bendruomenei. Šia ataskaita siekiama supažindinti su Tarnybos 2020 metų veikla ir jos rezultatais. Tikime, kad šioje ataskaitoje pateikta informacija bus naudinga jos vartotojams.










	[bookmark: _Hlk3795712]KONTROLĖS IR AUDITO TARNYBOS VEIKLA



	Kontrolės ir audito tarnybos veiklos tikslas – prižiūrėti, ar teisėtai, efektyviai, ekonomiškai ir rezultatyviai valdomas ir naudojamas savivaldybės turtas bei patikėjimo teise valdomas valstybės turtas, kaip vykdomas savivaldybės biudžetas ir naudojami kiti piniginiai ištekliai. 
	Kontrolės ir audito tarnyba, vykdydama jai pavestas funkcijas:
	1. planuoja ir organizuoja savo veiklą;
	2. atlieka Savivaldybės administracijoje, Savivaldybės administravimo subjektuose bei Savivaldybės kontroliuojamose įmonėse planinį ir veiklos plane nenumatytą išorės finansinį ir veiklos auditą. Neplaninį auditą gali pavesti atlikti Savivaldybės taryba ir kitos institucijos įstatymų nustatyta tvarka;
	3. atlieka savivaldybės biudžeto vykdymo auditą;
	4. vertina Savivaldybės tarybai pateikto tvirtinti biudžeto vykdymo ataskaitų rinkinio duomenis;
	5. atlieka Savivaldybei nuosavybės teise priklausančio turto bei patikėjimo teise valdomo valstybės turto ataskaitų auditus;
	6. vertina Savivaldybės viešojo administravimo subjektų administracinės veiklos kokybę bei efektyvumą, vidaus kontrolės ir vidaus audito sistemos patikimumą ir teikia rekomendacijas jai gerinti;
	7. audituoja Savivaldybės turto ir biudžeto lėšų naudojimą visose, nepaisant jų statuso, įstaigose bei organizacijose, kurioms perduotas tas turtas ar skirtos lėšos;
	8. atlieka auditus ir vertinimus dėl naudojimosi banko kreditais, paskolų ėmimo, laidavimo, garantijų suteikimo, ūkinės ir finansinės būklės ir kitais norminiuose aktuose nurodytais atvejais;
	9. rengia ir teikia merui, Savivaldybės vykdomajai institucijai, audituotų subjektų vadovams ataskaitas, išvadas ir sprendimus, kurie buvo priimti dėl finansinio ir veiklos audito metu nustatytų ir nepašalintų teisės aktų pažeidimų.
Kontrolės ir audito tarnyba atlieka auditus Savivaldybės administracijoje, Savivaldybės administravimo subjektuose bei Savivaldybės kontroliuojamose įmonėse. Bendras auditų tikslas – pareikšti nepriklausomą nuomonę dėl finansinių ir kitų ataskaitų tikrumo ir teisingumo. Be to, atliekant auditus, taip pat siekiama kuo anksčiau atskleisti nukrypimus nuo priimtų standartų, imtis priemonių, kurios ateityje užkirstų kelią pažeidimams arba bent sumažintų jų atsiradimo galimybę.
Kontrolės ir audito tarnyba savo veikloje vadovaujasi Tarptautiniais audito standartais, Valstybės kontrolieriaus patvirtintais Valstybinio audito reikalavimais, metodikomis.
Vietos savivaldos įstatymas nurodo, kad Kontrolės ir audito tarnybos veikla grindžiama nepriklausomumo, teisėtumo, viešumo, objektyvumo ir profesionalumo principais. Kontrolės ir audito tarnyba, atlikdama auditus, taip pat vadovaujasi Tarptautinių ir Nacionalinių audito standartų pritaikymo, nuomonės nepriklausomumo, viešosios atskaitomybės, audituojamo subjekto vadovybės atsakomybės, vidaus kontrolės, duomenų prieinamumo, viešųjų ir privačių interesų konflikto vengimo principais. 

	KONTROLĖS IR AUDITO TARNYBOS IŠTEKLIAI



ŽMOGIŠKIEJI IŠTEKLIAI

Tarnybai vadovauja Savivaldybės kontrolierius. Tarnyboje dirba du karjeros valstybės tarnautojai: Savivaldybės kontrolierius, turintis aukštąjį universitetinį ekonominį išsilavinimą ir veiklos audito magistro laipsnį, ir vyriausiasis patarėjas, turintis aukštąjį universitetinį ekonominį išsilavinimą ir veiklos audito magistro laipsnį.
Savivaldybės kontrolieriaus pareigas nuo 2016 m. rugpjūčio 26 d., laimėjusi konkursą, eina Žaneta Eriksonienė.
Nuo 2016 m. gruodžio 7 d., laimėjusi konkursą, Savivaldybės kontrolieriaus 2016 m. lapkričio 30 d. įsakymu Nr. K1-5 Tarnyboje vyriausiojo patarėjo pareigas eina Stasė Čeponienė.
[bookmark: _Hlk3882505]
PROFESINIS TOBULĖJIMAS

	Siekdami užtikrinti audito kokybę, privalome kelti kvalifikaciją, didinti profesionalumą. Suprasdami tai, kaip ir kiekvienais metais, svarbų dėmesį skyrėme profesiniam tobulėjimui. Auditoriaus pareiga – nuolat atnaujinti savo žinias ir tobulinti įgūdžius, reikalingus profesiniams įsipareigojimams vykdyti. Turime žinoti ir laikytis priimtų audito, buhalterinės apskaitos, finansų ir turto valdymo standartų, politikos bei procedūrų. Be to, privalome gerai išmanyti teisinius ir institucinius principus bei standartus, susijusius su audituojamo subjekto veikla, finansų kontrole, išklausėme gerosios praktikos pavyzdžių, kuriuos pritaikėme praktikoje. 2020  metais išklausėme  56 akademines valandas mokymų. Kvalifikacijos tobulinimui išleidome 427,09 Eur Savivaldybės biudžeto lėšų. Detalesnė informacija apie kvalifikacijos tobulinimą 2020 metais pateikta Ataskaitos 1 priede.



FINANSINIAI DUOMENYS

                 Įgyvendindami pavestas funkcijas, 2020 metais panaudojome 60,1 tūkst. Eur Savivaldybės biudžeto asignavimų. Skirtus asignavimus naudojome taupiai ir atsakingai. 
Duomenys apie skirtus ir panaudotus asignavimus 2020 metais pateikti 1 lentelėje.

1 lentelė.  Kontrolės ir audito tarnybai skirtų Savivaldybės biudžeto asignavimų panaudojimas 2020 metais (tūkst. Eur)
	Asignavimų paskirtis
	Patvirtinta
	Panaudota

	Iš viso asignavimų:
	60,5
	60,1

	Iš jų: 
darbo užmokesčiui
	         
56,3
	           
56,3

	VSD įmokoms
	0,8
	0,8

	prekių ir paslaugų įsigijimo išlaidoms
	   1,6
	    1,6

	   socialinėms išmokoms (pašalpoms)
	0,6
	                0,2

	   ilgalaikio materialiojo turto įsigijimui 
	1,2
	1,2




	[bookmark: _Hlk3811605]2020 METŲ VEIKLOS REZULTATAI



[bookmark: _Hlk3882604]AUDITŲ TIKSLAI IR EIGA

2020 metais atliekant auditus, kaip ir kiekvienais metais, pagrindinis dėmesys skirtas audito kokybei ir rezultatams, siekėme, kad kiekviena išvada būtų pagrįsta audito įrodymais. Vertintos rizikos įvairiose srityse, tuo pagrindu rengtos audito programos ir planuota, kad kuo daugiau įrodymų būtų gauta atliekant savarankiškas audito procedūras.
Siekta pagrindinio tikslo – kad audituotų subjektų metinių ataskaitų rinkiniuose pateikti duomenys būtų teisingi, o lėšos ir turtas būtų valdomi ir naudojami nepažeidžiant teisės aktų reikalavimų. Siekta įsitikinti, ar numatytos kontrolės priemonės laiku užtikrina klaidų nustatymą ir ištaisymą, vertinta įstaigų vidaus kontrolės aplinka. 
Visų auditų metu nuolat buvo bendradarbiaujama su audituojamų subjektų vadovais, vyr. buhalteriais ir kitais darbuotojais. Užbaigus kiekvieną audito etapą, įstaigų vadovai ir kiti atsakingi darbuotojai buvo informuojami žodžiu ir / ar raštu apie nustatytas klaidas ir neatitiktis bei teikiamos rekomendacijos jiems ištaisyti. 
Vienas pagrindinių Kontrolės ir audito tarnybos veiklos garantų yra viešumo principas. Todėl visos atliktų auditų ataskaitos ir išvados buvo teikiamos, kaip to reikalauja Vietos savivaldos įstatymo 27 straipsnio nuostatos, ne tik audituotų subjektų vadovams, bet ir Savivaldybės merui, Savivaldybės administracijos direktoriui, Savivaldybės tarybos Kontrolės komitetui, taip pat skelbiamos Savivaldybės interneto svetainėje adresu www.birzai.lt. Nustatyta, kad auditų rezultatų viešinimas skatina biudžeto lėšų naudojimo kontrolę, drausmina biudžeto lėšų naudotojus, sukuria palankias sąlygas rekomendacijoms įgyvendinti.
Kontrolės ir audito tarnybos veiklos mastas kasmet nustatomas Savivaldybės kontrolieriaus patvirtintame, su Savivaldybės tarybos Kontrolės komitetu suderintame veiklos plane. Su Kontrolės ir audito tarnybos  2020 metų veiklos planu galima susipažinti interneto svetainėje https://www.birzai.lt/index.php?1636159469.
Siekdami efektyviai atlikti savo funkcijas ir gauti pakankamai informacijos audito išvadoms pagrįsti, auditus planuojame remdamiesi audito strateginio planavimo metodika, sukaupta patirtimi, audituojamų subjektų veiklos rizikos vertinimu. Kaip ir kiekvienais metais, 2020 metais  parengėme  audito strategiją, kurioje suplanavome audito sritis,  apimtis ir audituojamus subjektus. Rengiant audito strategiją stengėmės apimti reikšmingas ir rizikingas viešojo sektoriaus finansines ir veiklos sritis, išanalizavome jose esančias problemas. Kiekvieną riziką atskirai vertinome pagal atitiktį prioritetams, masto, svarbos ir galimybės audituoti kriterijus. Atlikdami finansinius (teisėtumo) auditus, kompleksiškai vertinome, ar audituojamas subjektas savo veiklą vykdo vadovaudamasis taupumo, efektyvumo ir rezultatyvumo principais, ar tinkamai atlieka jam patikėtas užduotis, ar ekonomiškai naudoja skirtus finansinius išteklius. 
Visi suplanuoti 2020 metų darbai buvo atlikti. 
[bookmark: _Hlk32583673]
2020 METAIS ATLIKTI AUDITAI

Finansinio audito tikslas – įvertinti audituojamo subjekto vidaus kontrolę, įskaitant finansų valdymą, audituojamo subjekto turto valdymo, naudojimo, disponavimo juo teisėtumą ir pareikšti nepriklausomą nuomonę dėl finansinių ir kitų ataskaitų tikrumo ir teisingumo. 
Veiklos audito tikslas − įvertinti audituojamo subjekto materialinių, finansinių ir darbo išteklių naudojimą ekonomiškumo, efektyvumo ir rezultatyvumo požiūriu bei atskleisti veiklos tobulinimo galimybes. Veiklos auditas parodo, kokie trūkumai ir apribojimai būdingi konkrečiai įmonei ir jos sistemos procesams, taip leisdamas nustatyti sėkmingo augimo ir plėtros kryptis.
Audito atlikimo teisiniai pagrindai įtvirtinti Valstybinio audito reikalavimuose.
Visais atvejais atlikus auditą, audituojamiems subjektams buvo pareiškiamos pastabos ir teikiamos rekomendacijos dėl teisės aktų pažeidimų, klaidų ir neatitikčių. 
2020 metais pateikėme 62 pastebėjimų ir rekomendacijų (Ataskaitos 2 lentelė).

2 lentelė. Biržų rajono savivaldybės kontrolės ir audito tarnybos 2020 metais baigtų auditų sąrašas
	Eil. Nr.
	Audito pavadinimas
	Audito ataskaitos data
	Audito rūšis
	Pateikta rekomendacijų

	1.
	Biržų rajono savivaldybės nekilnojamojo turto valdymo veiklos auditas
	2020-05-08
	Veiklos
	32 


	2.
	Biržų rajono savivaldybės 2019 metų konsoliduotųjų finansinių ataskaitų rinkinio, savivaldybės biudžeto vykdymo ataskaitų rinkinio ir turto naudojimo auditas
	2020-07-15
	Finansinis ir teisėtumo
	10 biudžetinėms įstaigoms, 7 Savivaldybės administracijai

	3.
	Biržų krašto muziejaus ,,Sėla“ veiklos auditas
	2020-10-30
	Veiklos
	10 
3 Savivaldybės administracijai

	Iš viso
	62




[bookmark: _Hlk3882820]AUDITŲ REZULTATAI, JŲ POVEIKIS IR POAUDITINĖ VEIKLA

	Audito rekomendacijos – tai viena svarbiausių audito poveikio priemonių, o jų įgyvendinimo rezultatai – audito poveikio įvertinimo būdas. Kiekvieną kartą teikiant rekomendacijas, jos derinamos su audituojamu subjektu, prašant  įvardyti numatomas  įgyvendinimo priemones bei terminus. Pasibaigus nustatytam terminui patikriname, kaip rekomendacijos buvo įgyvendintos. Stebėjimas po audito – audito proceso etapas, kurio metu atliekame audito ataskaitose pateiktų rekomendacijų įgyvendinimo vertinimą. Nuolatos stebime ir fiksuojame rekomendacijų įgyvendinimo būklę, priemones, rezultatus ir poveikį, analizuojame neįgyvendinimo priežastis ir nuolat primename apie dar nenuveiktus darbus. Poauditinė veikla – daug darbo laiko reikalaujanti ir kartais keletą metų trunkanti veikla. Rekomendacijų įgyvendinimas parodo audituojamo subjekto ir srities, kurioje jis veikia, siekį efektyvinti, tobulinti veiklą.
Informaciją apie rekomendacijų stebėseną pateikiame Ataskaitos 2 priede. 
Per 2020 m. Savivaldybės administracijai pateikta 42 rekomendacijos. Informaciją apie jų įgyvendinimą pateikiame 1 paveiksle.

1 pav.  2020 m. pateiktų Savivaldybės administracijai rekomendacijų įgyvendinimas

Per 2020 m. audituotoms įstaigoms (be Savivaldybės administracijos) pateikta 20 rekomendacijų. Informaciją apie jų įgyvendinimą pateikiame 2 paveiksle.

2 pav.  2020 m. biudžetinėms įstaigoms pateiktų rekomendacijų įgyvendinimas

[bookmark: _Hlk3882662]
IŠVADOS, PATEIKTOS SAVIVALDYBĖS TARYBAI

Vietos savivaldos įstatymas numato savivaldybės kontrolieriaus pareigą rengti ir teikti Savivaldybės tarybai jos sprendimams priimti reikalingas išvadas. Kontrolės ir audito tarnybos išvadose Savivaldybės tarybai pateikiama informacija reikalinga minėtoms ataskaitoms tvirtinti, atkreipiamas dėmesys į neatitiktis ir problemas finansų ir turto valdymo, naudojimo ir disponavimo jais srityse ir siūlymai dėl biudžeto planavimo, vykdymo proceso ir turto valdymo, naudojimo ir disponavimo juo tobulinimo.
	Užbaigę 2019 metų Savivaldybės konsoliduotųjų biudžeto vykdymo ir finansinių ataskaitų rinkinių, Savivaldybės biudžeto vykdymo ir turto naudojimo auditus, pateikėme išvadas Savivaldybės tarybai ir pareiškėme:
              sąlyginę[footnoteRef:1] nuomonę dėl konsoliduotųjų finansinių ataskaitų rinkinio, [1:  Sąlyginė nuomonė – kai auditorius nustato klaidas ir teisės aktų pažeidimus ir (ar) be tam tikrų pastabų negali pareikšti besąlyginės nuomonės.] 

besąlyginę[footnoteRef:2] nuomonę dėl biudžeto vykdymo ataskaitų rinkinio, [2:  Besąlyginė nuomonė – kai auditorius neturi reikšmingų pastabų dėl finansinių ir (ar) kitų ataskaitų, apskaitos sistemos ir teisės aktų pažeidimų, kurie keistų auditoriaus nuomonę.] 

sąlyginę nuomonę dėl savivaldybės lėšų ir turto valdymo, naudojimo ir disponavimo jais teisėtumo. 
2020 m. gegužės 14 d. pateikėme išvadą Biržų rajono savivaldybės tarybai ir Savivaldybės administracijai dėl Biržų rajono savivaldybės galimybių paimti trumpalaikę paskolą ir Lietuvos Respublikos finansų ministerijos.
2020 m. rugpjūčio 21 d. pateikėme išvadą dėl Biržų rajono savivaldybės galimybės suteikti UAB Biržų autobusų parkui garantiją už Bendrovės ketinamą imti ilgalaikę paskolą. 
Per 2020 m. surašėme du patikrinimo aktus pagal Lietuvos Respublikos specialiųjų tyrimų tarnybos pateiktą informaciją. 

	VEIKLOS PRIORITETINĖS KRIPTYS



	Kontrolės ir audito veiklos planas sudaromas taip, kad būtų įgyvendintos visos įstatymų, kitų teisės aktų  pavestos funkcijos ir apimtos reikšmingos bei  rizikingos veiklos sritys. 
Mūsų veiklos esmė – stebėti viešojo sektoriaus rizikas, sistemiškai vertinti veiklos problematiką ir siūlyti veiklą tobulinančias ir efektyvinančias priemones.
Prioritetus atsirenkame neatsitiktinai. Nuolatinė rekomendacijų įgyvendinimo stebėsena leidžia pastebėti ir didžiausias rizikas. Rekomendacijos, kurios dėl vienokių ar kitokių subjektyvių priežasčių nebuvo įgyvendintos, tampa rizikinga sritimi.
 	Dažnai mums veiklos prioritetus padiktuoja išorės veiksniai, tokie kaip informacija žiniasklaidoje, reikšmingi teisės aktų pasikeitimai, buhalterinės apskaitos naujovės. 
	Panaudodami nuolatinės viešojo sektoriaus rizikų stebėsenos duomenis, įvertinę ankstesnių metų auditų rezultatus ir išorės veiksnius, pasirinkome prioritetines sritis, kurioms skirsime ypač daug dėmesio atlikdami auditus ir kontrolės funkcijas. Prioritetinėmis sritimis 2020 m. rinkomės: 
· Vidaus kontrolės sistemos vertinimą;
· Darbo užmokesčio srityje – mokytojų etatinį apmokėjimą;
· Ilgalaikio nekilnojamojo turto valdymo sritį.
Toliau rūpinsimės atliekamo audito kokybe, kelsime kvalifikaciją, tobulinsime  audito atlikimo metodus. Sieksime būti ne tik vertintojais, bet ir patarėjais, pagalbininkais audituojamiems subjektams, bendradarbiausime su Savivaldybės tarybos Kontrolės komitetu, stiprinsime komunikavimą su audituojamais subjektais ir Savivaldybės administracija, prevencinį audito poveikį ir rekomendacijų stebėseną.
Dėkojame visų audituotų subjektų vadovams ir darbuotojams už supratimą ir pastangas siekiant bendro tikslo.




Savivaldybės kontrolierė 							         Žaneta Eriksonienė



































          1 priedas

KONTROLĖS IR AUDITO TARNYBOS VALSTYBĖS TARNAUTOJŲ IŠKLAUSYTŲ SEMINARŲ  2020 METAIS SĄRAŠAS

Biržų rajono savivaldybės Kontrolės ir audito tarnybos valstybės tarnautojai 2020 metais mokėsi ir kėlė kvalifikaciją įvairiuose seminaruose ir kvalifikacijos kėlimo kursuose. Didžioji dalis mokymų buvo organizuoti Savivaldybių kontrolierių asociacijos iniciatyva bei Savivaldybės kontrolės ir audito tarnybos iniciatyva.
Savivaldybės Kontrolės ir audito tarnybos darbuotojai 2020 metais dalyvavo šiuose seminaruose bei kvalifikacijos kėlimo kursuose:
	Kvalifika-cijos kėlimo data

	Įstaigos pavadinimas, kurioje kelta kvalifikacija
	Trumpas kvalifikacijos kėlimo aprašymas
	Valandų  skaičius
	Dalyvių skaičius
	Kaina

	2020-02-13
	VšĮ Lietuvos savivaldybių asociacijos mokymo ir konsultavimo centras
	Mokymai ,,Tarnybinė (profesinė) etika ir korupcijos prevencija ūkio subjektų priežiūros ir kontrolės srityje dirbantiems valstybės tarnautojams“.
	8
	2
	nemokami

	2020-05-20
	VšĮ Lietuvos savivaldybių asociacijos mokymo ir konsultavimo centras
	Seminaras ,,Valstybės tarnautojų pareigybių aprašymo ir vertinimo metodikos pakeitimai, kurie įsigalios 2020 m. liepos 1 d.“
	4
	1
	nemokami

	2020-07-09 
2020-07-10
	VšĮ Lietuvos savivaldybių asociacijos mokymo ir konsultavimo centras ir Savivaldybių kontrolierių asociacija
	Seminaras-konferencija Lietuvos savivaldybių kontrolės ir audito tarnybų darbuotojams
	10
	1
	116,0

	2020-09-18
	VšĮ CPO LT
	Mokymai ,,CPO LT elektroninio katalogo plėtra: nauji prekių, paslaugų, darbų modeliai“ 
	6
	2
	nemokami

	2020-10-19 
	MB ,,KATSU“
	Mokymai ,,Viešojo sektoriaus subjektų finansų kontrolė. Sukūrimas, veikimas, tobulinimas“.
	8
	1
	90,0

	2020-11-20
	VšĮ Lietuvos savivaldybių asociacijos mokymo ir konsultavimo centras
	Seminaras ,,Turto apskaita pagal VSAFAS“.
	6
	1
	65,0

	2020-12-03
	VšĮ Lietuvos savivaldybių asociacijos mokymo ir konsultavimo centras ir Savivaldybių kontrolierių asociacija
	Seminaras-konferencija Lietuvos savivaldybių kontrolės ir audito tarnybų darbuotojams
	5
	1
	nemokami

	2020-12-16
	MB ,,Mokymų klubo projektai“
	Seminaras ,,Suminė darbo laiko apskaita 2020-2021 m. Darbo užmokestis ir besikeičiantys darbo santykiai“.
	5
	1
	108,90

	2020-12-17
	UAB ,,Noriu darbo“
	Mokymai ,,Balso valdymas ir lavinimas su roko vokalistu – kaip daryti įtaką parduodant, vadovaujant bei kalbant viešai“.
	4
	1
	47,19

	Viso:
	
	
	56
	
	427,09 Eur





____________________









































2 priedas
AUDITUOTIEMS SUBJEKTAMS PATEIKTŲ  PASTEBĖJIMŲ IR  REKOMENDACIJŲ ĮGYVENDINIMO STEBĖSENA
	Eil.
Nr.

	Audituoto subjekto pavadinimas/
Pastebėjimai ir rekomendacijos

	Informacija apie rekomendacijų įgyvendinimą


	1.
	Biržų rajono savivaldybės 
2015  metų Biudžeto vykdymo ir turto naudojimo bei konsoliduotųjų finansinių ataskaitų rinkinių auditas

	1.1.
	Suderinti ir patikslinti Biržų miesto ir rajono parkų ir skverų sąrašus.
	Terminas nepasibaigęs, įgyvendinama

	1.2.
	Parkų ir skverų želdinių apskaitą tvarkyti teisės aktų nustatyta tvarka.
	Terminas nepasibaigęs, įgyvendinama

	1.3.
	Sutvarkyti kelių ir gatvių apskaitą teisės aktų nustatyta tvarka.	
	Terminas nepasibaigęs, įgyvendinama

	1.4.
	Parengti Vabalninko miesto gatvių sąrašą. Spręsti klausimą dėl kelių teisinės registracijos.
	Terminas nepasibaigęs,
įgyvendinama

	2.
	Biržų rajono savivaldybės
2016  metų konsoliduotųjų finansinių ataskaitų rinkinio Savivaldybės biudžeto vykdymo ataskaitų rinkinio ir turto naudojimo auditas

	2.1.
	Siekiant užtikrinti teisingas darbo užmokesčio ir soc. draudimo sąnaudas, vesti Administracijos darbuotojų nepanaudotų atostogų buhalterinę apskaitą,  apskaitos duomenis sutikrinti su inventorizacijos duomenimis.
	Įgyvendinama,
(terminas pratęstas iki 
2021-12-31)


	3.
	Biržų rajono savivaldybės 
vietinių rinkliavų valdymo patikrinimo ataskaita

	3.1.
	Spręsti klausimą rinkti ir išduoti leidimus dėl vietinės rinkliavos už leidimą įrengti kilnojamuosius įrenginius Savivaldybės teritorijoje tikslingumo.
	Iš dalies įgyvendinta (Savivaldybės administracija siūlo rinkliavos nenaikinti, nes ji numatyta LR Rinkliavų įstatyme)

	4.
	Biržų rajono savivaldybės 
2017  metų konsoliduotųjų finansinių ataskaitų rinkinio Savivaldybės biudžeto vykdymo ataskaitų rinkinio ir turto naudojimo auditas

	4.1.
	Užtikrinti kad būtų teisingai priskaityti ir užregistruoti buhalterinėje apskaitoje gyvenamieji būstai, kad visų renovuotų būstų informacija būtų pilnai pateikta ir apskaitoma  buhalterinės apskaitos registruose.
	Įgyvendinama


	4.2.
	Organizuoti ir užtikrinti, kaip tai numato Viešojo sektoriaus subjektų buhalterinės apskaitos organizavimo taisyklės, kad paskirti atsakingi asmenys, laiku teiktų teisingą Taisyklėse nurodytą ar kitą informaciją, kuri reikalinga duomenų suvedimui į buhalterinės apskaitos registrus dėl Savivaldybės nuosavybės teise priklausančių gyvenamųjų patalpų atnaujinimo. Buhalterinėje apskaitoje užregistruoti ūkines operacijas dėl Savivaldybės būstų esminio pagerinimo darbų.
	Įgyvendinama







	5.
	Biržų rajono savivaldybės 
2018 metų konsoliduotųjų finansinių ataskaitų rinkinio Savivaldybės biudžeto vykdymo ataskaitų rinkinio ir turto naudojimo auditas

	5.1.
	Patikslinti Biržų miesto vietinės reikšmės viešųjų kelių (gatvių) sąrašą ir Vabalninko miesto vietinės reikšmės viešųjų kelių (gatvių) sąrašą.
	Įgyvendinama
(terminas pratęstas iki
 2021-12-31)


	5.2.
	Užtikrinti, kad į Savivaldybės buhalterinę apskaitą būtų įtraukti Biržų rajono savivaldybės tarybos sprendimu patvirtinti parkai ir skverai.
	Terminas nepasibaigęs, įgyvendinama


	6.
	Biržų rajono savivaldybės 
2019 metų konsoliduotųjų finansinių ataskaitų rinkinio Savivaldybės biudžeto vykdymo ataskaitų rinkinio ir turto naudojimo auditas

	6.1.
	Patvirtinti nauja redakcija Biržų rajono savivaldybės administracijos nuostatus.
	Įgyvendinama
(terminas pratęstas iki
 2021-12-31)

	6.2.
	Patikslinti Savivaldybės administracijos sąnaudų tvarkos aprašą, atitinkantį 11-ojo VSAFAS nuostatas.
	Terminas nepasibaigęs, įgyvendinama


	7.
	Biržų rajono savivaldybės 
Nekilnojamojo turto veiklos auditas

	7.1.
	Konsultuotis   su  Savivaldybės   bendruomene  dėl  SNT  valdymo  galimybių.
	Terminas nepasibaigęs, įgyvendinama


	7.2.
	Biržų rajono savivaldybės administracijai apsvarstyti dokumento apie NT valdymo Savivaldybės teritorijoje kryptis poreikį; numačius, kad toks poreikis būtinas, pasitvirtinti NT valdymo Savivaldybės teritorijoje kryptis.
	Įgyvendinama
(Terminas pratęstas iki
 2021-12-31)


	7.3.
	Užtikrinti, kad priėmus sprendimą NT nurašyti ir likviduoti, šie sprendimai būtų įgyvendinti. Nurašant likvidavus / išardžius turtą, NT išregistruoti  iš Nekilnojamojo turto registro.
	Terminas nepasibaigęs, įgyvendinama


	7.4.
	Užpajamuoti buhalterinėje apskaitoje NT. Atskirti SNT vienetus, užpajamuotus vienu inventoriniu numeriu.
	Terminas nepasibaigęs, įgyvendinama


	7.5.
	Spręsti valstybinės žemės po Savivaldybės NT objektais suformavimo ir įteisinimo klausimą, inicijuoti valstybinės žemės sklypų, kurių reikia SNT (pastatams, pastatų dalims) eksploatuoti, suformavimą ir ribų apibrėžimą.
	Terminas nepasibaigęs, įgyvendinama


	7.6.
	Kai žemės sklypai suformuoti ir apibrėžtos jų ribos, pastatus valdančios įstaigos turi teikti prašymus NŽT perduoti neatlygintinai naudotis valstybinės žemės sklypus, kurių reikia pastatams eksploatuoti.
	Terminas nepasibaigęs, įgyvendinama


	7.7.
	Patikslinti Savivaldybės  ilgalaikio materialiojo turto nuomos tvarkos aprašą.
	Įgyvendinama
(terminas pratęstas iki 
2021-06-01)

	7.8.
	Užtikrinti NT nuomos sutarčių vykdymo kontrolę.
	Įgyvendinama
(terminas pratęstas iki         2021-09-01)

	7.9.
	Užtikrinti, kad NT išnuomotas ne konkurso būdu atitiktų Tarybos patvirtintoje tvarkoje nustatytus atvejus, kai NT gali būti išnuomotas ne konkurso būdu.
	Įgyvendinama
(terminas pratęstas iki 
2021-06-01)


	7.10.
	Teisingai apskaityti visą NT buhalterinės apskaitos registruose.
	Terminas nepasibaigęs, įgyvendinama

	7.11.
	Teisės aktų nustatyta tvarka įregistruoti Savivaldybės būsto nuomos sutartis Nekilnojamojo turto registre.
	Terminas nepasibaigęs, įgyvendinama


	7.12.
	Peržiūrėti ir patikslinti Savivaldybės būsto fondui priskirto NT apskaitos duomenis ir užtikrinti, kad visas Savivaldybės būsto fondui priskirtas NT būtų inventorizuotas.
	Įgyvendinama
(terminas pratęstas iki 
2021-09-01)


	7.13.
	Paskirti asmenis už panaudos sutarčių vykdymo kontrolę, užtikrinant, kad panaudos gavėjai apdraustų SNT, kad panaudos sutartys bei jų pakeitimai būtų įregistruoti Nekilnojamojo turto registre ir kt.
	Įgyvendinama
(terminas pratęstas iki
 2021-09-01)

	7.14.
	Ataskaitą teikti tvirtinti Tarybai bei būtų tikslinga ją skelbti Savivaldybės interneto svetainėje.
	Įgyvendinama


	7.15.
	Spręsti klausimą dėl Savivaldybės nuosavybės teisės įregistravimo Nekilnojamojo turto registre.
	Terminas nepasibaigęs, įgyvendinama


	7.16.
	Užtikrinti Savivaldybės NT perdavimo patikėjimo teise valdyti Savivaldybės įstaigoms ir kitiems subjektams teisingą įforminimą ir spręsti NT patikėjimo daiktinės teisės įregistravimo NTR.
	Terminas nepasibaigęs, įgyvendinama


	7.17.
	Teisingai užregistruoti NT buhalterinėje apskaitoje, priskiriant teisingą balansinę sąskaitą. Apskaityti neapskaitytą Savivaldybės NT, ištaisyti apskaitos netikslumus.
	Terminas nepasibaigęs, įgyvendinama


	7.18.
	Pripažintą NT kaip nekilnojamąsias kultūros vertybes, kurios užregistruotos Nekilnojamųjų kultūros vertybių registre, užregistruoti NTR kaip juridinį faktą.
	Iš dalies įgyvendinta*

	7.19.
	Perduoti UAB ,,Biržų vandenys“ valdyti NT teisės aktų nustatyta tvarka.
	Terminas nepasibaigęs, įgyvendinama

	8.
	Rekomendacijos pateiktos Savivaldybės administracijai dėl atlikto
 Biržų krašto muziejaus „Sėla“ veiklos audito

	8.1.
	Spręsti klausimą dėl patalpų perdavimo Biržų rajono savivaldybės Jurgio Bielinio viešajai bibliotekai valdyti patikėjimo teise.
	Įgyvendinama
(terminas pratęstas iki
 2021-12-31)

	9.
	Rekomendacijos pateiktos Savivaldybės administracijai dėl atlikto
UAB Biržų autobusų parko veiklos audito

	9.1
	Reglamentuoti valdybos darbą, nustatant valdybos darbo organizavimo tvarką, detalizuojant valdybos funkcijas, balsavimą, dokumentų rengimą, nušalinimo procesus ir pan., patikslinti atstovavimo Biržų rajono savivaldybei akcinėse bendrovėse ir uždarosiose akcinėse bendrovėse taisykles, užtikrinti, kad būtų peržiūrima valdybos narių sudėtis.
	Nebeaktuali 


	9.2.
	Parengti ir pateikti Bendrovei savivaldybės administracijos direktoriaus lūkesčių raštą, kuris turi būti rengiamas veiksmingai įmonės veiklai, kontrolei ir skaidrumui užtikrinti.
	Įgyvendinama
(terminas pratęstas iki
 2021-07-01)

	9.3.
	Nustatyti kontroliuojamų įmonių vadovų (įmonės vadovo ir jo pavaduotojų) darbo užmokesčio nustatymo tvarką. Vadovaujantis teisės aktais nustatyti Bendrovės vadovui jo atlyginimą, susidedantį iš atitinkamai nustatytų pastoviosios dalies (koeficientais) ir kintamosios dalies (priklausančios nuo įmonės veiklos rezultatų), nustatyti užduotis, užtikrinti, kad būtų nustatomos vadovo kadencijos, vadovaujantis Akcinių bendrovių įstatymo 37¹ str. pakeitimais.
	Įgyvendinama
(terminas pratęstas iki
 2021-06-01)

	9.4.
	Atnaujinti sutartį dėl keleivių vežiojimo kelių transporto reguliaraus susisiekimo maršrutais, sudaryti sutartis dėl mokinių pavėžėjimo ir nuostolingų maršrutų kompensavimo, nustatant 1 km ridos savikainos dydį.
	Įgyvendinama
(terminas pratęstas iki
 2021-09-01)

	9.5.
	Parengti ir patvirtinti kompensacijų išmokėjimo tvarką, kuri atitiktų galiojantį teisinį reglamentavimą.
	Įgyvendinama
(terminas pratęstas iki
 2021-06-01)

	9.6.
	Nusistatyti tvarką, kuria vadovaujantis būtų priimami sprendimai dėl visuomenei būtinų maršrutų organizavimo tikslingumo, nustatyti visuomenei būtinų maršrutų organizavimo tikslingumo kriterijus.
	Įgyvendinama
(terminas pratęstas iki
 2021-09-01)

	9.7.
	Įvertinant Bendrovės veiklos rezultatus, spęsti klausimą dėl Bendrovės autobusų parko  atnaujinimo bei dėl rentabilumo dydžio nustatymo.
	Įgyvendinama
(terminas pratęstas iki
 2021-09-01)

	10.
	Biržų lopšelio-darželio „Drugelis“ finansinio (teisėtumo) auditas

	10.1.
	Sutvarkyti kiemo statinių – pavėsinių 2I1g, 3I1g, 4I1g, 5I1g, 6I1g, 7I1g, 8I1g apskaitą bei teisinę registraciją.
	Įgyvendinama
(terminas pratęstas iki
 2021-09-01)

	11.
	UAB Biržų autobusų parko veiklos auditas 


	11.1.
	Parengti ir teikti valdybai tvirtinti Bendrovės valdymo struktūrą, patvirtinti strateginį veiklos planą, numatant, kokius veiklos ir investicinius rezultatus, finansinius rodiklius Bendrovė turi pasiekti.
	Įgyvendinama
(terminas pratęstas iki
2021-03-31)

	11.2.
	Patikslinti ir pasitvirtinti Bendrovės apskaitos politiką, sąskaitų planą (3.2 d.). Nustatyti Ilgalaikio turto nusidėvėjimo normatyvus, atitinkančius LR pelno mokesčio įstatymo nuostatas, patvirtinti darbuotojų mėnesio darbo laiko apskaitos žiniaraštį vadovaujantis LR Darbo kodekso 120 str. 3 d. 
	Įgyvendinama
(terminas pratęstas iki
2021-03-31)

	11.3.
	Uždirbtas pajamas važiuojant autobusams miesto maršrutais teisingai atskirti ir priskaityti nuo priemiesčio pajamų.
	Įgyvendinama
(terminas pratęstas iki
2021-03-31)

	11.4
	Siekiant užtikrinti Bendrovės skaidrumą ir viešumą, internetinėje svetainėje, skelbti visą teisės aktais reikalaujančią informaciją.
	Įgyvendinama
(terminas pratęstas iki
2021-03-31)

	12.
	Biržų krašto muziejaus „Sėla“ veiklos auditas

	12.1.
	Spręsti klausimą dėl rinkinių saugotojo pareigybės patvirtinimo.
	Terminas nepasibaigęs, įgyvendinama

	12.2.
	Spręsti klausimą dėl apsaugos darbuotojų reikalingumo bei papildomos signalizacinės apsaugos sistemos įrengimo.
	Terminas nepasibaigęs, įgyvendinama


	12.3.
	Patikslinti Muziejaus teisės aktus, parengti tvarkas, reikalingas Muziejaus vidaus kontrolei užtikrinti ir veiklai vykdyti <...Parengti ir patvirtinti gaunamų eksponatų priėmimo, apskaitos ir vidinio bei išorinio migravimo tvarką...>.
	Terminas nepasibaigęs, įgyvendinama


	12.4.
	Ilgalaikio materialiojo turto apskaitą sutvarkyti pagal turto vienetus, atsižvelgiant į  Nekilnojamojo turto registro duomenis bei 12-ojo viešojo sektoriaus apskaitos ir finansinės atskaitomybės standarto nustatyta tvarka.
	Terminas nepasibaigęs, įgyvendinama


	12.5.
	Užtikrinti, kad būtų įgyvendinamos panaudos su Biržų rajono savivaldybės Jurgio Bielinio viešosios biblioteka sutartie sąlygos.
	Terminas nepasibaigęs, įgyvendinama


	13.
	Biržų lopšelio-darželio „Ąžuoliukas“  finansinio (teisėtumo) auditas

	13.1.
	Užtikrinti, kad įstaigos darbuotojai atitiktų, turėtų ir įgytų pareigoms eiti būtiną išsilavinimą ar profesinę klasifikaciją.
	Terminas nepasibaigęs, įgyvendinama


	14.
	Biržų rajono savivaldybės priešgaisrinės apsaugos tarnybos  finansinio (teisėtumo) auditas

	14.1.
	Spręsti klausimą dėl valstybės turto, gauto pagal panaudą, įteisinimo vadovaujantis teisės aktais, taip pat juridiškai įregistruoti nekilnojamąjį turtą Valstybinėje įmonėje registrų centre.

	Įgyvendinama
(terminas pratęstas iki
2021-12-31)

	15.
	Biržų rajono Medeikių pagrindinės mokyklos finansinio (teisėtumo) auditas

	15.1
	Užtikrinti kad buhalterinė apskaita ir darbo užmokestis būtų vedami buhalterinės apskaitos sistemoje.
	Nebeaktuali


*Kultūros paveldo departamentui prie Kultūros ministerijos pateiktas 2021-02-09 raštas Nr. SN-208 ,,Dėl juridinių faktų įregistravimo“. 2021-02-24 gautas atsakymas Nr. (1.27E)2-338 ,,Dėl informacijos“, kuriame nurodoma, kad Kultūros paveldo departamentas to padaryti negali, nes šie statiniai nevektorizuoti, t.y. kadastro žemėlapyje nenurodyta konkreti kiekvieno statinio vieta ir šių statinių identifikuoti kol kas nėra galimybių.

Pastaba. Kiekvienai audituotai įstaigai pateiktų pastebėjimų ir rekomendacijų įgyvendinimo stebėsena vykdoma atskirai.


______________________________

